[{"text_idx": "#000003", "text": "At language diversity team stelt ham fo\u0308o\u0308r!"}, {"text_idx": "#000005", "text": "Wi \u2013 at language diversity team \u2013 san en jong, laben an bliis sko\u0308o\u0308l u\u0308tj hial Europa, wat ma\u0308 onerskiaselk aktjuunen leewen uun a gang as am u\u0308u\u0308s bo\u0308o\u0308d efter bu\u0308tjen tu dreegen. Wi werbe fo\u0308r muarspriakethaid an spriakelk manigfualighaid ma\u0308 halep faan was tools an accesoires, wat at bal uk uun u\u0308u\u0308s nei manigfualighaids-kofer jaft. Wi san u\u0308u\u0308b onerskiaselk events uun ferskeelig regjuunen, fo\u0308o\u0308raal uun manerhaidsregjuunen, present."}, {"text_idx": "#000007", "text": "Wi san cool an modern, stridjbaar an ma\u0308\u2019t hart diarbi. Wi san sportelk, aktiif an du, wat wi ko\u0308n. U\u0308u\u0308s language diversity team feer wi flashmobs troch, drei podcasts, ferdial promo- an infomateriool, beed spriak-riadlisen uun an noch fo\u0308l muar. Wi haa a uaren an a uugen eeben, auertju\u0308u\u0308g at lidj faan a wa\u0308a\u0308rt faan a kultu\u0308u\u0308rel an spriakelk manigfualighaid, fordre tu aktjuunen ap, an werbe fo\u0308r\u2019t spriakenliaren."}, {"text_idx": "#000008", "text": "At language diversity team besta\u0308a\u0308nt u\u0308tj en feest sko\u0308o\u0308l, huar oober hal noch muaren tukem ko\u0308n, so u\u0308u\u0308s persuunen u\u0308tj do\u0308n enkelt regjuunen, wat at team hal stipe wel. So binj wi organisatsjuunen, ferianen, skuulen an institutsjuunen ma\u0308 iin, fu multiplikatoren an liar do\u0308n regjuunen naier keenen. Wan jam neiskirig wurden san, ko\u0308n jam u\u0308u\u0308s hal buke an wi kem fo\u0308o\u0308rbi an halep jam diarbi fo\u0308r jau spriak tu werbin. Wi fro\u0308o\u0308ge u\u0308u\u0308s diaru\u0308u\u0308b!"}]